Vážení občania,

mesto Žilina informuje účastníkov cestnej premávky na dopravnú uzáveru Kysuckej ulice, ktorá bude uzatvorená pre motorovú dopravu v podjazde pod traťou ŽSR  v termíne od 21. novembra 2022 po dobu 12 mesiacov. Pre chodcov bude podchod naďalej otvorený až do času otvorenia nového podchodu pre chodcov z Národnej ulice na Uhoľnú ulicu. Motoristov bude na obchádzkové trasy odkazovať dočasné dopravné značenie.

V súvislosti s plánovanou uzávierkou podjazdu pod železničnou traťou na Kysuckej ulici pripravil Dopravný podnik mesta Žiliny nový cestovný poriadok a obchádzkové trasy pre dotknuté autobusové linky č. 21, 22, 27, 29 a 30. Bližšie informácie nájdete na: [www.dpmz.sk](http://www.dpmz.sk). Zmeny v doprave sa týkajú aj prímestkej autobusovej dopravy. Komplexnú informáciu k organizácii dopravy SAD Žilina nájdete na webe: [www.sadza.sk](http://www.sadza.sk).

Obmedzenia v doprave súvisia s projektom dostavby zriaďovacej stanice Žilina – Teplička a nadväzujúcej infraštruktúry pre Železnice Slovenskej republiky, ktoré realizuje Združenie pod Dubňom. Všetky aktuálne informácie nájdete na internetovej stránke: [www.uzolzilina.sk](http://www.uzolzilina.sk). Za diskomfort v čase konania rekonštrukčných prác sa zhotoviteľ ospravedlňuje.